

###### Garant: UK UPJŠ Košice dňa 8.2.2022

###### Č.j .REK000287/2022-UPA/516

**Dodatok č. 1**

**k Smernici č. 3/2021 o elektronickom publikovaní dokumentov na UPJŠ v Košiciach a jej súčastiach**

V súlade s ust. článku 4 odsek 3 Organizačného poriadku Univerzity Pavla Jozefa Šafárika v Košiciach v platnom znení, v súlade s Príkazom rektora č. 3/2008 na zavedenie dizajn manuálu jednotného vizuálneho štýlu Univerzity Pavla Jozefa Šafárika v Košiciach v znení jeho dodatkov, v nadväznosti na ust. zákona č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov, v nadväznosti na ust. zákona č. 185/2015 Z. z. – Autorský zákon v znení neskorších predpisov (ďalej len „autorský zákon“) , v súlade s Rozhodnutím rektora č. 5/2021, ktorým sa vydávajú zásady dobrej praxe vedeckého publikovania na Univerzite Pavla Jozefa Šafárika v Košiciach a jej súčastiach, v súlade s Rozhodnutím rektora č. 21/2021, ktorým sa stanovujú pravidlá posudzovania plagiátorstva na Univerzite Pavla Jozefa Šafárika v Košiciach a jej súčastiach, v súlade s Rozhodnutím rektora č. 2/2022, ktorým sa vydávajú zásady správnej výskumnej praxe na Univerzite Pavla Jozefa Šafárka v Košiciach a jej súčastiach a v súlade s Etickým kódexom Univerzity Pavla Jozefa Šafárika v Košiciach v znení jeho dodatku

###### v y d á v a m

tento Dodatok č. 1 k Smernici č. 3/2021 o elektronickom publikovaní dokumentov na UPJŠ v Košiciach a jej súčastiach, č.j. REK00389/2021-UPA/5091 zo dňa 25.11.2021 (ďalej len „smernica“).

**Čl. I**

**Predmet dodatku**

Smernica č. 3/2021 o elektronickom publikovaní dokumentov na UPJŠ v Košiciach a jej súčastiach, č.j. REK00389/2021-UPA/5091 zo dňa 25.11.2021 sa mení a dopĺňa takto:

# Článok 8 - Povinnosti autora/zostavovateľa/editora a etická zodpovednosť znie:

1. Po ukončení recenzného procesu autor/zostavovateľ/editor doručí Vydavateľstvu ŠafárikPress:
   1. návrhový list na vydanie elektronického dokumentu (Príloha č. 1 tejto smernice) ;
   2. žiadosť o elektronické publikovanie (Príloha č. 2 tejto smernice) ;
   3. recenzné posudky (osnova recenzného posudku je uvedená v Prílohe č. 6 tejto smernice);

ca) recenzné posudky sa vyžadujú v súlade s vyhláškou MŠVVaŠ SR pojednávajúcou

o centrálnom registri evidencie publikačnej činnosti a centrálnom registri evidencie umeleckej činnosti platnou pre vykazovacie obdobie a v súlade s metodickým pokynom CREPČ pre vykazovacie obdobie;

cb) recenzné posudky publikácií nad rámec vyhlášky MŠVVaŠ SR pojednávajúcej

o centrálnom registri evidencie publikačnej činnosti a centrálnom registri evidencie umeleckej činnosti platnej pre vykazovacie obdobie môžu byť požadované v súlade

s internými pravidlami/smernicami/ nariadeniami príslušnej fakulty alebo súčasti UPJŠ;

cc) Rada pre edičnú činnosť vyžaduje:

###### cca) pre vysokoškolský učebný text, vysokoškolskú učebnicu najmenej dvoch recenzentov (pričom musí ísť o odborníkov z príslušného odboru alebo praxe s iným pracoviskom[[1]](#footnote-1) ako autor).

###### ccb) pre zborníky najmenej dvoch recenzentov na recenzovanie príspevkov zborníka alebo zborníka ako celku (pričom musí ísť o odborníkov z príslušného odboru alebo praxe s iným pracoviskom1 ako autor.

cd) Redakčná rada UK vyžaduje:

cda) pre vedeckú a odbornú monografiu najmenej dvoch recenzentov (pričom musí ísť o odborníkov z príslušného odboru alebo praxe s iným pracoviskom ako autor) a vedeckého redaktora, ktorý posúdi publikáciu hlavne z hľadiska celkovej koncepcie diela a súčasnej vedeckej úrovne, pričom sa oboznámi aj

s recenznými posudkami a stanoviskom autora k nim;

* 1. písomné stanovisko autora k recenzným posudkom a pripomienkam, podpísané autorom/vedúcim autorského kolektívu;
  2. anotáciu v slovenskom a anglickom jazyku;
  3. skompletizovaný finálny rukopis v elektronickej podobe na nosiči CD/DVD, alebo zašle e-mailom na adresu zodpovedného pracovníka Vydavateľstva ŠafárikPress v jednom ucelenom zdrojovom súbore vo formáte doc. a jednom ucelenom súbore vo formáte pdf;

1. formulár Žiadosť o pridelenie ISBN (Príloha č. 3 tejto smernice);
2. formulár Žiadosť o pridelenie DOI (Príloha č. 4 tejto smernice ) - pridelenie DOI prebieha v súlade s podmienkami agentúry CrossRef a je spoplatňované podľa platného cenníka;
3. výstup/report z antipagiátorského posúdenia dokumentu (čl. 8, bod 3 tejto smernice).
4. Autor/zostavovateľ/editor zabezpečí korektúru textu určeného na vydanie a dodá Vydavateľstvu ŠafárikPress konečnú verziu kompletného rukopisu.
5. Autor/editor monografie v súlade s dostupnými technickými možnosťami UPJŠ zabezpečí posúdenie originality diela antiplagiátoským systémom. Autor/editor dodá výstup/report

o percentuálnom podiele zhody kontrolovaného dokumentu.

1. Autor/zostavovateľ/editor je povinný uzavrieť s UPJŠ licenčnú zmluvu. Podpis licenčnej zmluvy sprostredkuje vydavateľstvo. Alternatívnou možnosťou je publikovať dielo pod verejnou licenciou (Príloha č. 5 písmeno i) tejto smernice).
2. Zaslaním rukopisu autor/zostavovateľ/editor garantuje, že ani rukopis, ani jeho podstatné časti neboli publikované, ani nie sú v procese posudzovania v inom časopise, zborníku, monografii alebo inej vedeckej publikácii, a to v akomkoľvek jazyku.
3. Rukopis zaslaný do vydavateľstva musí obsahovať originálny výskum alebo výstupy

deklarovaných autorov. Autor/zostavovateľ/editor deklaruje, že výskum obsiahnutý

v zaslanom rukopise nebude publikovať v iných publikáciách, časopisoch, zborníkoch alebo monografiách v súlade s licenčnými podmienkami.

1. Autor/zostavovateľ/editor rukopisu je zodpovedný za dôsledné uvádzanie všetkých zdrojov dôležitých informácií a údajov v článku, najmä iných publikácií či dát.
2. Autor/zostavovateľ/editor sa zaväzuje, že textom zaslaného rukopisu neporušuje akékoľvek autorské práva tretej strany.

**Čl. II**

###### Záverečné ustanovenia

1. Ostatné ustanovenia Smernice č. 3/2021 o elektronickom publikovaní dokumentov na UPJŠ v Košiciach a jej súčastí zostávajú nezmenené.
2. Tento dodatok nadobúda platnosť dňom jeho podpisu rektorom a účinnosť dňom 8.2.2022.

prof. RNDr. Pavol Sovák, CSc.

rektor

1. pod pracoviskom sa myslí katedra, ústav, klinika a podobne; na fakultách, ktoré sa organizačne delia na katedry sa pod iným pracoviskom rozumie iná katedra, na fakultách, ktoré sa organizačne delia na ústavy, kliniky sa pod iným pracoviskom rozumie iný ústav, iná klinika, pri celouniverzitných pracoviskách sa pod iným pracoviskom rozumie iná organizačná jednotka v rámci univerzity alebo pracovisko mimo univerzity. [↑](#footnote-ref-1)